9.  การจัดการ

[]โครงสร้างองค์กร ณ วันที่ 31 ธันวาคม 2544

  9.1 โครงสร้างการจัดการ

  บริษัทฯ บริหารงานโดยคณะกรรมการ 2 ชุด ได้แก่ คณะกรรมการบริษัทและคณะกรรมการบริหาร
  ดังนี้

 9.1.1 คณะกรรมการบริษัท (ณ วันที่ 31 ธันวาคม 2544)

  คณะกรรมการ ประกอบด้วยสมาชิก 8 คน แต่ละคนมีสถานภาพเป็นกรรมการบริษัทฯ

  ดังนี้

+-----------------------------+----------------------------------------+
| ชื่อ                          | ตำแหน่งปัจจุบัน                            |
+=============================+========================================+
| 1. ดร. พิสิฐ ลี้อาธรรม          |   ประธานกรรมการและกรรมการอิสระ          |
+-----------------------------+----------------------------------------+
| 2. นายมาร์ค มิทเชล กรีนวู๊ด      |   กรรมการผู้มีอำนาจลงนาม                  |
+-----------------------------+----------------------------------------+
| 3. ดร. ปีเตอร์ จอห์น บริมเบิล    |   กรรมการผู้มีอำนาจลงนาม กรรมการผู้อำนวยการ |
|                             |   และประธานฝ่ายงานวิจัยนโยบายรัฐ           |
+-----------------------------+----------------------------------------+
| 4. นายจอร์จ เดย์ ฮุกเกอร์       |   กรรมการผู้มีอำนาจลงนาม                  |
|                             |                                        |
|                             |   และประธานฝ่ายที่ปรึกษาทางธุรกิจ            |
+-----------------------------+----------------------------------------+
| 5. นายโรเบิร์ต วิลเลี่ยม         |   กรรมการและประธานกรรมการบริหาร         |
| แม็คมิลเลน                    |                                        |
+-----------------------------+----------------------------------------+
| 6. นายเรืองวิทย์ ดุษฎีสุรพจน์      |   กรรมการ                              |
+-----------------------------+----------------------------------------+
| 7. นายเจอเรมี เลคห์ เมียร์ คิง   |   กรรมการ                              |
+-----------------------------+----------------------------------------+
| 8. นายอลัน แคม               |   กรรมการอิสระ                          |
+-----------------------------+----------------------------------------+
| 9. นางแววตา วงศ์เชาวน์วัฒน์     |   เลขานุการคณะกรรมการบริษัท               |
+-----------------------------+----------------------------------------+

  อำนาจหน้าที่ของคณะกรรมการบริษัท

1.  คณะกรรมการมีอำนาจและหน้าที่บริหารงานของบริษัทฯ ให้เป็นไปตามกฎหมาย
    วัตถุประสงค์และข้อบังคับของบริษัทฯ ตลอดจนมติของที่ประชุมผู้ถือหุ้น

2.  คณะกรรมการต้องประชุมอย่างน้อยสามเดือนต่อครั้ง

3.  กรรมการจะต้องไม่ประกอบกิจการซึ่งมีสภาพอย่างเดียวกันและเป็นการแข่งขันกับกิจการของบริษัทฯ
    หรือเข้าเป็นหุ้นส่วนในห้างหุ้นส่วนสามัญ หรือเป็นหุ้นส่วนไม่จำกัดความรับผิดในห้างหุ้นส่วนจำกัด
    หรือเป็นกรรมการของบริษัทเอกชนหรือบริษัทอื่นที่ประกอบกิจการอันมีสภาพอย่างเดียวกันและเป็นการแข่งขันกับกิจการของบริษัทฯ
    ไม่ว่าจะทำเพื่อประโยชน์ตน หรือประโยชน์ผู้อื่น
    เว้นแต่จะได้แจ้งที่ประชุมผู้ถือหุ้นทราบก่อนที่จะมีมติแต่งตั้ง

4.  กรรมการจะต้องแจ้งให้บริษัทฯ
    ทราบทันทีที่มีส่วนได้เสียไม่ว่าโดยทางตรงหรือทางอ้อมในสัญญาใดๆ
    หรือถือหุ้นหรือหุ้นกู้ในบริษัทฯ และบริษัทในเครือ

5.  กรรมการที่มีส่วนได้เสียในเรื่องใดๆ จะไม่มีสิทธิออกเสียงในเรื่องนั้นๆ

6.  ในกรณีที่ที่ประชุมมีการลงคะแนนเสียงเท่ากันให้ประธานคณะกรรมการเป็นผู้ชี้ขาด

  9.1.2 คณะกรรมการบริหาร

  คณะกรรมการบริหารแต่งตั้งโดยคณะกรรมการ
  โดยมีหน้าที่ในการกำหนดนโยบายและตัดสินใจการดำเนินงานที่สำคัญ
  เพื่อรายงานต่อคณะกรรมการ คณะกรรมการบริหารประกอบด้วยสมาชิก 5 คน ดังนี้

+-----------------------------------+----------------------------------+
| ชื่อ                                | ตำแหน่ง                           |
+-----------------------------------+----------------------------------+
| 1.  นายโรเบิร์ต วิลเลี่ยม แม็คมิลเลน     |   ประธานคณะกรรมการบริหารและ       |
|                                   |                                  |
|                                   |   กรรมการ                        |
+-----------------------------------+----------------------------------+
| 2.  นายมาร์ค มิทเชล กรีนวู๊ด           |   กรรมการผู้มีอำนาจลงนาม            |
+-----------------------------------+----------------------------------+
| 3.  นายเจอเรมี เลคห์ เมียร์ คิง        |   กรรมการ                        |
+-----------------------------------+----------------------------------+
| 4.  ดร. ปีเตอร์ จอห์น บริมเบิล         |   กรรมการผู้มีอำนาจลงนาม            |
|                                   |   กรรมการผู้อำนวยการ               |
|                                   |   และประธานฝ่ายงานวิจัยนโยบายรัฐ     |
+-----------------------------------+----------------------------------+
| 5.  นายจอร์จ เดย์ ฮุกเกอร์            |   กรรมการผู้มีอำนาจลงนาม            |
|                                   |                                  |
|                                   |   และประธานฝ่ายที่ปรึกษาทางธุรกิจ      |
+-----------------------------------+----------------------------------+
| 6.  นายวิลเลียม จอห์นสโตน*           |   ประธานฝ่ายสื่อสิ่งพิมพ์และ            |
|                                   |                                  |
|                                   |   ธุรกิจออนไลน์                     |
+-----------------------------------+----------------------------------+

* ได้ลาออกจาการเป็นพนักงานของบริษัทเมื่อวันที่ 11 มีนาคม 2545

อำนาจหน้าที่ของคณะกรรมการบริหาร

คณะกรรมการบริหารสามารถดำเนินการในเรื่องใดๆ
ที่เห็นว่าเหมาะสมตามอำนาจหน้าที่ของคณะกรรมการบริหาร
อย่างไรก็ตามคณะกรรมการได้ประชุมเมื่อวันที่ 5 มีนาคม 2544
เพื่อกำหนดอำนาจหน้าที่ของคณะกรรมการบริหาร ดังนี้

1)  สอบทานงบการเงินของบริษัทฯ โดยสม่ำเสมอ

2)  สอบทานการดำเนินงานของบริษัทฯ โดยเปรียบเทียบกับประมาณการโดยสม่ำเสมอ

3)  สอบทานและเสนอแนะแนวทางในการปรับปรุงแก้ไขนโยบายการควบคุมภายใน

4)  มีอำนาจในการอนุมัติการลงทุนตามวงเงินที่ได้กำหนดไว้

5)  มีอำนาจในการอนุมัติค่าใช้จ่ายในการลงทุนภายใต้งบประมาณที่ได้กำหนดไว้สำหรับปีบัญชี
    โดยไม่ต้องผ่านที่ประชุมคณะกรรมการ

6)  มีอำนาจในการทำสัญญากู้ยืมเงินจากสถาบันการเงินในวงเงินที่ได้กำหนดไว้

    3.  คณะกรรมการการลงทุน

  คณะกรรมการการลงทุนแต่งตั้งโดยคณะกรรมการ
  โดยมีหน้าที่ในการกำหนดนโยบายและตัดสินใจในการลงทุน เพื่อรายงานต่อคณะกรรมการ
  คณะกรรมการการลงทุนประกอบด้วยสมาชิก 4 คน ดังนี้

+-----------------------------------+----------------------------------+
| ชื่อ                                | ตำแหน่ง                           |
+-----------------------------------+----------------------------------+
| 2.  นายโรเบิร์ต วิลเลี่ยม แม็คมิลเลน     |   ประธานคณะกรรมการบริหารและ       |
|                                   |                                  |
|                                   |   กรรมการ                        |
+-----------------------------------+----------------------------------+
| 2.  นายมาร์ค มิทเชล กรีนวู๊ด           |   กรรมการผู้มีอำนาจลงนาม            |
+-----------------------------------+----------------------------------+
| 3.  นายเจอเรมี เลคห์ เมียร์ คิง        |   กรรมการ                        |
+-----------------------------------+----------------------------------+
| 4.  ดร. ปีเตอร์ จอห์น บริมเบิล         |   กรรมการผู้มีอำนาจลงนาม            |
|                                   |   กรรมการผู้อำนวยการ               |
|                                   |   และประธานแผนกงานวิจัยนโยบายรัฐ    |
+-----------------------------------+----------------------------------+

ทั้งนี้หากองค์ประชุม ไม่ครบทั้ง 4 ท่าน นายจอร์จ เดย์ ฮุกเกอร์ สามารถดำเนินการเป็น

ผู้แทนสมาชิกคนใดคนหนึ่งได้

อำนาจหน้าที่ของคณะกรรมการการลงทุน

  มุ่งเน้นทิศทางการลงทุนและการควบรวมกิจการ ซึ่งเป็นสิ่งสำคัญในแง่ผลการดำเนินงาน
  ของบริษัทฯ และภาพพจน์ของบริษัทฯ ในตลาดทุน
  โดยคณะกรรมการการลงทุนนี้จะมีหน้าที่รับผิดชอบในการเสนอแนะยุทธศาสตร์การลงทุนในธุรกิจที่สามารถผสานความรู้และข้อมูลซึ่งเป็นผลิตภัณฑ์ของบริษัทฯ
  ที่มีอยู่ นอกจากนี้ คณะกรรมการฯ
  ยังมีหน้าที่ดูแลการบริหารทุนสำรองของบริษัทและการลงทุนระยะสั้น

  9.1.3 ผู้บริหาร

  รายชื่อผู้บริหารของบริษัทฯ ประกอบด้วย

+--------------------------------+-------------------------------------+
| ชื่อ                             | ตำแหน่งปัจจุบัน                         |
+================================+=====================================+
|   1. ดร. ปีเตอร์ จอห์น บริมเบิล     |   กรรมการผู้อำนวยการและ               |
|                                |                                     |
|                                |   ประธานฝ่ายงานวิจัยนโยบายรัฐ           |
+--------------------------------+-------------------------------------+
|   2. นายจอร์จ เดย์ ฮุกเกอร์        |   ประธานฝ่ายที่ปรึกษาทางการธุรกิจ         |
+--------------------------------+-------------------------------------+
| 3.  นายวิลเลียม จอห์นสโตน*        |   ประธานฝ่ายสื่อสิ่งพิมพ์และธุรกิจออนไลน์     |
+--------------------------------+-------------------------------------+
| 4.  นางเทพิน เกตุอดิศร            |   รองประธานบริหารฝ่ายวิจัยการตลาด       |
+--------------------------------+-------------------------------------+
| 5. นายรอน เฮนซลีย์               |   รองประธานบริหารฝ่ายที่ปรึกษาทางธุรกิจ    |
+--------------------------------+-------------------------------------+
| 6.  นายเดวิด โอลด์ฟิลด์            |   รองประธานบริหารฝ่ายวิจัยนโยบายรัฐ      |
+--------------------------------+-------------------------------------+
| 7.  นางแววตา วงศ์เชาวน์วัฒน์       |   ผู้อำนวยการฝ่ายปฏิบัติงาน               |
+--------------------------------+-------------------------------------+
| 8.  นางสาวสุภาณี พงศ์สุภาพชน       |   ผู้จัดการการเงิน                      |
+--------------------------------+-------------------------------------+
| 9.  นางมนัสนันท์ นิมากร            |   ผู้จัดการบัญชี                         |
+--------------------------------+-------------------------------------+

* ได้ลาออกจาการเป็นพนักงานของบริษัทเมื่อวันที่ 11 มีนาคม 2545

นายแอนดรูว์ เฮ็นเดอร์สัน รองประธานบริหารสื่อสิ่งพิมพ์และธุรกิจออนไลน์รับตำแหน่งแทนเมื่อวันที่
11 มีนาคม 2545

การรับรองของผู้บริหาร

ผู้บริหารขอรับรองว่า มีจริยธรรม มีความสามารถ มีประสบการณ์ในธุรกิจ
มีการบริหารงานด้วยความซื่อสัตย์สุจริตและระมัดระวังเพื่อประโยชน์ของบริษัทฯ
มีความตั้งใจที่จะดำเนินธุรกิจอย่างต่อเนื่อง มีความเข้าใจและรับผิดชอบต่อสาธารณชน
และไม่มีลักษณะต้องห้ามตามข้อ 17 ของประกาศคณะกรรมการกำกับหลักทรัพย์และตลาดหลักทรัพย์ ที่
กจ. 12/2543 เรื่อง การขออนุญาตและการอนุญาตให้เสนอขายหุ้นที่ออกใหม่ ลงวันที่ 22 มีนาคม
2543

การมอบอำนาจให้กรรมการผู้อำนวยการและผู้บริหาร

คณะกรรมการได้มอบอำนาจให้กรรมการผู้อำนวยการและผู้บริหารตามมติที่ประชุมคณะกรรมการครั้งที่
7/2001 เมื่อวันที่ 10 พฤศจิกายน 2544 เพื่อการกำหนดอำนาจหน้าที่สำหรับการสั่งจ่ายเช็คดังนี้

1)  วงเงิน 250,000 บาทหรือต่ำกว่า 250,000 บาท มอบหมายให้นายมาร์ค มิทเชล กรีนวู๊ด
    ดร. ปีเตอร์ จอห์น บริมเบิล นายจอร์จ เดย์ ฮุกเกอร์ นางแววตา วงศ์เชาวน์วัฒน์
    นางสาวสุภาณี พงศ์สุภาพชน และนางมนัสนันท์ นิมากร โดยกรรมการและผู้บริหารจำนวน 2
    ท่านใน 6 ท่านดังกล่าวลงลายมือชื่อและประทับตราสำคัญบริษัทฯ

2)  วงเงินมากกว่า 250,000 บาท มอบหมายให้นายมาร์ค มิทเชล กรีนวู๊ด ดร. ปีเตอร์ จอห์น
    บริมเบิล นายจอร์จ เดย์ ฮุกเกอร์ และนางแววตา วงศ์เชาวน์วัฒน์
    โดยกรรมการและผู้บริหารจำนวน 2 ท่านใน 4
    ท่านดังกล่าวลงลายมือชื่อและประทับตราสำคัญบริษัทฯ

    2.  การสรรหากรรมการและผู้บริหาร

การคัดเลือกบุคคลที่จะแต่งตั้งเป็นกรรมการบริษัทฯ ไม่ได้ผ่านขั้นตอนของคณะกรรมการสรรหา
(Nominating Committee)
โดยแนวทางในการคัดเลือกบุคคลที่จะแต่งตั้งเป็นกรรมการของบริษัทฯ มีรายละเอียดดังนี้

การจัดตั้งคณะกรรมการ

-   คณะกรรมการจะจัดตั้งโดยที่ประชุมใหญ่ผู้ถือหุ้นเพื่อเป็นผู้ดำเนินกิจการของบริษัทฯ
    ภายใต้การควบคุมของที่ประชุมใหญ่ผู้ถือหุ้น และตามข้อบังคับของบริษัทฯ
    ในกรณีที่ตำแหน่งกรรมการว่างลง ให้คณะกรรมการคัดเลือกบุคคลเข้าเป็นกรรมการแทนได้

-   กรรมการไม่จำเป็นต้องเป็นผู้ถือหุ้นบริษัทฯ และไม่มีข้อจำกัดเรื่องอายุของกรรมการ

-   กรรมการไม่ต้องรับผิดเป็นการส่วนตัวต่อบริษัทฯ เกี่ยวกับกิจการใดๆ ที่ได้ทำไป
    หรือที่ละเว้นไม่กระทำ เว้นแต่ที่เป็นการฉ้อฉลหรือการกระทำโดยจงใจ

-   คณะกรรมการบริษัทจะมีจำนวนไม่น้อยกว่า 5 คน และไม่เกิน 11 คน
    กรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

-   คณะกรรมการจะเป็นผู้เลือกประธานคณะกรรมการ

  สิทธิของผู้ถือหุ้นในการแต่งตั้งกรรมการ

1)  ผู้ถือหุ้นหนึ่งคนมีคะแนนเสียงเท่ากับหนึ่งหุ้นต่อหนึ่งเสียง

2)  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1)
    เลือกตั้งบุคคลคนเดียวหรือหลายคนเป็นกรรมการก็ได้

3)  บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับเลือกตั้งเป็นกรรมการเท่าที่พึงจะมีในการเลือกตั้งครั้งนั้นในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะมีได้ในการเลือกตั้งครั้งนั้น
    ให้ประธานในที่ประชุมเป็นผู้ออกเสียงชี้ขาดเพิ่มอีกหนึ่งเสียง

ในกรณีที่มีการลงคะแนนเสียงเท่ากัน ให้ประธานในที่ประชุมเป็นผู้ออกเสียงชี้ขาดเพิ่มอีกหนึ่งเสียง

การครบวาระของคณะกรรมการ

  ในการประชุมผู้ถือหุ้นสามัญประจำปีทุกครั้ง ให้กรรมการออกจากตำแหน่งอย่างน้อยหนึ่งในสาม
  ถ้าจำนวนกรรมการที่จะแบ่งออกให้ตรงเป็นสามส่วนไม่ได้
  ก็ให้ออกโดยจำนวนใกล้เคียงที่สุดกับส่วนหนึ่งในสาม

  กรรมการที่ออกจากตำแหน่งในปีแรกและปีที่สองภายหลังแปลงสภาพจากบริษัทจำกัดเป็นบริษัทมหาชนจำกัดนั้นให้ใช้วิธีจับฉลากกันว่าผู้ใดจะออก
  ส่วนในปีต่อๆ ไปให้กรรมการคนที่อยู่ในตำแหน่งนานที่สุดจะเป็นผู้ออกจากตำแหน่ง
  กรรมการซึ่งพ้นจากตำแหน่งแล้วอาจได้รับเลือกตั้งใหม่ได้

  นอกจากการพ้นจากตำแหน่งตามวาระแล้วกรรมการจะพ้นจากตำแหน่งในกรณีดังต่อไปนี้

1)  ตาย

2)  ลาออก

3)  ขาดคุณสมบัติ หรือมีลักษณะต้องห้ามตามพระราชบัญญัติบริษัทมหาชน จำกัด

4)  ลาออกโดยมติของการประชุมสามัญประจำปีภายใต้ข้อบังคับข้อที่ 20

5)  ศาลมีคำสั่งให้ออก

  กรรมการคนใดจะลาออกจากตำแหน่งให้ยื่นใบลาออกต่อบริษัทฯ
  การลาออกมีผลนับแต่วันที่ใบลาออกไปถึงบริษัทฯ
  กรรมการซึ่งลาออกตามที่กล่าวมาข้างต้นจะต้องแจ้งการลาออกของตนให้นายทะเบียนทราบด้วย

  การประชุมคณะกรรมการ

  การประชุมคณะกรรมการจะต้องจัดให้มีขึ้นทุกๆ 3 เดือน
  โดยประธานคณะกรรมการเป็นผู้รับผิดชอบในการเรียกประชุมดังกล่าว

  ในการประชุมคณะกรรมการบริษัท
  ต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงจะถือว่าครบองค์ประชุม
  ในกรณีที่ประธานกรรมการไม่สามารถปฏิบัติหน้าที่ได้
  ให้กรรมการซึ่งที่ประชุมเลือกกรรมการคนหนึ่งเป็นประธานในที่ประชุม

  คณะกรรมการอาจมอบหมายให้กรรมการคนหนึ่งหรือหลายคนให้ปฏิบัติการอย่างหนึ่งอย่างใดแทนคณะกรรมการก็ได้

  กรรมการคนหนึ่งมีหนึ่งเสียงในการลงคะแนนถ้าในการออกเสียงเรื่องใดมีคะแนนเสียงเท่ากัน
  ให้ประธานในที่ประชุมออกเสียงเพิ่มขึ้นอีกหนึ่งเสียงเป็นเสียงชี้ขาด

  กรรมการซึ่งมีส่วนได้เสียในเรื่องใด ไม่มีสิทธิออกเสียงลงคะแนนในเรื่องนั้น

2.  ค่าตอบแทนของผู้บริหาร

  ค่าตอบแทนที่เป็นตัวเงิน ในปี 2544

  ----------------------- ------------- ------------------- -------------------
                          จำนวน (ราย)   ค่าตอบแทนที่เป็นตัวเงิน   รูปแบบของค่าตอบแทน
                                        (บาท)               

  กรรมการบริษัท             8             485,000             ค่าเบี้ยประชุม

  กรรมการบริหารและผู้บริหาร   7             22,440,747.73       เงินเดือน, โบนัส
  ----------------------- ------------- ------------------- -------------------

 ค่าตอบแทนอื่นๆ (ถ้ามี)

 เงินกองทุนสำรองเลี้ยงชีพ

  ในระหว่างปี 2544 บริษัทฯได้จ่ายเงินสมทบเข้ากองทุนสำรองเลี้ยงชีพสำหรับผู้บริหารตาม
  9.1.3 เป็นจำนวนเงิน 1,069,800 บาท

3.  การกำกับดูแลกิจการ

คณะกรรมการปฏิบัติตามแนวทางของข้อพึงปฏิบัติที่ดีในเรื่องต่างๆ เช่น
บทบาทและความรับผิดชอบของคณะกรรมการ การแต่งตั้งและการดำรงตำแหน่งกรรมการ
การกำหนดค่าตอบแทนกรรมการ การประชุมคณะกรรมการและผู้ถือหุ้น
และการรายงานข้อมูลทางการเงิน อย่างไรก็ตาม บริษัทฯ
ยังมิได้ปฏิบัติตามข้อพึงปฏิบัติที่ดีในบางเรื่อง เช่น การแต่งตั้งคณะกรรมการเฉพาะเรื่อง เช่น
คณะกรรมการตรวจสอบ คณะกรรมการสรรหา และคณะกรรมการกำหนดค่าตอบแทนกรรมการ
เนื่องจากบริษัทฯ จัดเป็นธุรกิจขนาดเล็ก บริษัทฯ
เห็นว่าในปัจจุบันการพิจารณาและตัดสินใจในเรื่องต่างๆ สามารถกระทำได้อย่างมีประสิทธิภาพ
โดยผู้บริหารและเสนอผ่านให้คณะกรรมการและคณะกรรมการบริหารเป็นผู้ตัดสินใจตามขอบเขตอำนาจ
นอกจากนี้บริษัทฯ คาดว่าจะมีการจัดตั้งคณะกรรมการตรวจสอบภายใน 2 ปี
นับจากเข้าจดทะเบียนในตลาดหลักทรัพย์ใหม่

4.  การตรวจสอบการใช้ข้อมูลภายในเพื่อประโยชน์ส่วนตน

  บริษัทฯ ได้มีนโยบายที่ชัดเจนสำหรับพนักงาน กรรมการ
  ผู้จัดการและบุคคลอื่นที่มีหน้าที่รับผิดชอบงานเฉพาะด้าน
  ห้ามทำการซื้อขายโดยใช้ข้อมูลภายในบริษัทฯ นอกจากนี้บริษัทฯ
  ยังได้มีข้อห้ามอย่างเด็ดขาดสำหรับผู้บริหารในการใช้ข้อมูลภายในไม่ว่าทางตรงหรือทางอ้อมในการซื้อขาย
  หรือเปิดเผยข้อมูลดังกล่าวแก่บุคคลภายนอกโดยที่ได้รับผลประโยชน์เป็นการตอบแทน
  โดยกรณีที่ผู้บริหารหรือพนักงานปฏิบัติไม่ถูกต้องตามนโยบายและมาตรการที่กำหนดไว้จะถูกลงโทษตามระเบียบวินัยพนักงานของบริษัทฯ

  นโยบายและมาตรการในการควบคุมการนำข้อมูลภายในของบริษัทฯ ไปใช้

  บริษัทฯ ได้ส่งหนังสือเวียนแจ้งให้ผู้บริหารทราบว่า
  ผู้บริหารที่ได้รับทราบข้อมูลภายในจะต้องระงับการซื้อหรือขายหลักทรัพย์ของบริษัทฯ ก่อนที่บริษัทฯ
  จะมีประกาศผลการดำเนินงาน (งบการเงิน) หรือข้อมูลข่าวสารที่เป็นสาระสำคัญ
  ซึ่งมีผลต่อการเปลี่ยนแปลงราคาหลักทรัพย์ โดยในเรื่องของงบการเงิน กำหนดเวลา คือ
  เป็นเวลา 45 วัน นับจากวันสิ้นไตรมาส (มีนาคม มิถุนายน และกันยายน) และ 60
  วันนับจากวันสิ้นงวด (ธันวาคม) ในวันที่ 10 พฤศจิกายน 2544 ที่ประชุมคณะกรรมการบริษัท ฯ
  ได้พิจารณาอนุมัติเปลี่ยนแปลงช่วงเวลาดังกล่าวเป็นดังนี้
  ผู้บริหารที่ได้รับทราบข้อมูลภายในจะต้องระงับการซื้อหรือขายหลักทรัพย์ของบริษัทฯ ก่อนที่บริษัทฯ
  จะมีประกาศผลการดำเนินงาน (งบการเงิน) หรือข้อมูลข่าวสารที่เป็นสาระสำคัญ
  ซึ่งมีผลต่อการเปลี่ยนแปลงราคาหลักทรัพย์ บริษัทฯ จะใช้บทลงโทษสูงสุด
  หากพบว่าผู้บริหารได้ใช้ข้อมูลภายใน หรือมีความประพฤติที่ส่อไปในทางที่จะทำให้บริษัทฯ
  หรือผู้ถือหุ้น ได้รับความเสื่อมเสียและเสียหาย

  นโยบายและมาตรการในการควบคุมผู้บริหารในการรายงานการถือครองหลักทรัพย์

  บริษัทฯ มีนโยบายและวิธีการในการดูแลผู้บริหารในการนำข้อมูลภายในของบริษัทฯ
  ไปใช้เพื่อประโยชน์ส่วนตนรวมทั้งเพื่อการซื้อขายหลักทรัพย์ โดยเฉพาะในช่วง 1 เดือน
  ก่อนที่งบการเงินเผยแพร่ต่อสาธารณชน ในระหว่างที่หลักทรัพย์ของบริษัทฯ
  เป็นหลักทรัพย์จดทะเบียนในตลาดหลักทรัพย์ใหม่ดังนี้

  ผู้บริหารจะจัดทำและส่งรายงานการถือหลักทรัพย์ของตน คู่สมรส และบุตรที่ยังไม่บรรลุนิติภาวะ
  ตามแบบที่กำหนดในข้อบังคับว่าด้วยการรายงานการถือหลักทรัพย์และส่งสำเนารายงานให้แก่บริษัทฯ
  ในวันเดียวกับวันที่ส่งรายงานต่อสำนักงาน ก.ล.ต. และตลาดหลักทรัพย์
  ทั้งนี้ภายในระยะเวลาดังนี้

-   รายงานการถือหลักทรัพย์ครั้งแรก (แบบ 59-1) ภายใน 30 วัน
    นับแต่วันปิดการเสนอขายหลักทรัพย์ต่อประชาชน
    หรือวันที่ได้รับการแต่งตั้งให้ดำรงตำแหน่งเป็นผู้บริหาร

-   รายงานการเปลี่ยนแปลงการถือหลักทรัพย์ (แบบ 59-2) ทุกครั้งเมื่อมีการซื้อ ขาย
    หรือรับโอนหลักทรัพย์ทั้งนี้ ภายใน 3 วัน ทำการนับแต่วันที่มีการซื้อ ขาย
    หรือรับโอนหลักทรัพย์นั้น

    2.  บุคลากร

  บริษัทฯ ไม่มีกรณีพิพาทใดๆ เกี่ยวกับพนักงานในระยะ 3 ปีที่ผ่านมา

  บริษัทฯ มีพนักงานรวมทั้งสิ้น 75 คน ดังนี้

  ------------------------------------ ----------------------------------
  แผนก                                 จำนวนพนักงาน (คน)

  ผู้บริหาร                               3

  ผู้ช่วยผู้บริหาร                           9

  ฝ่ายวิจัยนโยบายรัฐ                       5

  ฝ่ายวิจัยการตลาด                        9

  ฝ่ายที่ปรึกษาทางธุรกิจ                     3

  ฝ่ายสื่อสิ่งพิมพ์และธุรกิจออนไลน์              28

  แผนกห้องสมุด                           3

  แผนกการเงินและบัญชี                     4

  แผนกทรัพยากรบุคคลและการจัดการ           10

  ฝ่ายพัฒนาธุรกิจ                          1

  รวม                                  75
  ------------------------------------ ----------------------------------

  ค่าตอบแทนพนักงาน

ค่าตอบแทนที่เป็นตัวเงินรวมถึงเงินเดือนและโบนัสที่จ่ายให้พนักงานในปี 2544 รวมทั้งสิ้น 39.50
ล้านบาท นอกจากนี้กองทุนสำรองเลี้ยงชีพของบริษัทฯ สำหรับในปี 2544 บริษัทฯ
ได้สมทบเงินกองทุนดังกล่าวมีจำนวนโดยประมาณ 1.92 ล้านบาท

ค่าตอบแทนอื่นในปี 2542 และ 2543

ไม่มีการจ่ายค่าตอบแทนใดๆ ในช่วงเวลาดังกล่าว

  ทรัพยากรบุคคลและนโยบายการพัฒนา

  ค่าใช้จ่ายในส่วนของทรัพยากรบุคคลและการพัฒนาในระยะ 3 ปีที่ผ่านมา

  (หน่วย : พันบาท)

  -------------------------------- ------------ ------------ ------------
                                   2542         2543         2544

  การฝึกอบรมและการสัมมนา             326.73       147.95       175.21
  -------------------------------- ------------ ------------ ------------

บริษัทฯ ได้มีการจัดสรรงบประมาณเฉพาะสำหรับการอบรมและพัฒนาทรัพยากรบุคคลกร
ซี่งอยู่ภายใต้การดูแลและจัดการของผู้จัดการฝ่ายทรัพยากรบุคคลและธุรการ

บริษัทฯ มีการจัดเตรียมแผนการดำเนินธุรกิจ
และวิธีปฏิบัติเพื่อให้เป็นแนวทางสำหรับเจ้าหน้าที่อาวุโสดำเนินตามให้บรรลุวัตถุประสงค์ที่ตั้งไว้
ในการคัดสรรบุคลากรในตำแหน่งที่ว่างเพื่อความเหมาะสม บริษัทฯ ใช้ข้อมูลทั้งจากภายใน
(โดยผู้จัดการฝ่ายทรัพยากรบุคคลและธุรการ) และภายนอกองค์กร
นอกจากนี้ผู้บริหารอาวุโสของบริษัทฯ มีประสบการณ์ในประเทศไทยเป็นระยะเวลานาน
ซึ่งสามารถคัดเลือกบุคลากรจากการแนะนำของบุคคลต่างๆ และเครือข่ายพันธมิตรของบริษัทฯ